

**Referat fra årsmøte i Samfunnsviterne Rogaland**

Dato: 10. februar 2022

Tidspunkt: 18.00 – 19.00

Digitalt møte: 25 medlemmer var påmeldt, og 16 deltok under årsmøtet, inklusiv en fra sekretariatet.

Stemmeberettiget: 15

**Saksliste:**

1. **Godkjenning av innkalling og saksliste.**

**Vedtak:** Innkalling og saksliste ble godkjent.

1. **Valg av ordstyrer og referent.**Forslag til ordstyrer: Leder i fylkesstyret: Elin Svensen  
   Forslag til referent: Nestleder i fylkesstyret: Anne-Britt Motland

**Vedtak:** Årsmøtet godkjente valg av ordstyrer og referent ved akklamasjon.

1. **Behandle årsberetning.**Leder i fylkesstyret presenterte årsberetningen for 2021.

Det ble stilt spørsmål om oppfølging av Landsmøtevedtak vedrørende organisasjonsutvikling og hvordan dette er blitt fulgt opp og videreformidlet til medlemmene. Leder opplyste at det er satt ned en referansegruppe med representanter fra flere fylkeslag, deriblant Rogaland. Disse deltar i oppfølgingen av Landsmøtevedtaket. Styret avlyste planlagt work-shop den 13. januar og videreformidlet dette til sekretariatet. Sekretariatet oppfordres til å informere medlemmer både om denne prosessen og om resultater fra medlemsundersøkelsen.

**Vedtak**: Årsmøtet godkjente årsberetningen for 2021.

1. **Orientering om regnskap 2021**

Leder i fylkesstyret orienterte om regnskapet for 2021.

**Vedtak:** Årsmøtet tok orientering om regnskapet for 2021 til etterretning.

1. **Handlingsprogram og budsjett 2022**

Leder i fylkesstyret orienterte om foreløpige planer og at det ikke er utarbeidet detaljert handlingsprogram 2022. Dette vil være arbeid som det nye styret vil følge opp. Innkomne forslag til aktiviteter under årsmøtet vil bli behandlet av det nye styret. Det nye styret søker om midler til Samfunnsviternes sekretariat.

Årsmøtet forventer at det blir arrangert medlemsmøter lokalt, ikke bare digitalt. Mange medlemmer sitter helt alene på sin arbeidsplass. Fysiske møter er viktig for nettverksbyggingen i foreningen. Videre bør fylkesavdelingen ha en viss sum til disposisjon til medlemsaktiviteter, ikke som nå søke sekretariatet om støtte.

**Vedtak:** Årsmøtet tok orienteringen om foreløpige planer og at det ikke er utarbeidet detaljert handlingsprogram for 2022 til orientering.

1. **Innkomne saker**Det var ingen innkomne saker til behandling.
2. **Fullmakt til å innkalle til ekstraordinært årsmøte**

**Vedtak:** Årsmøtet vedtok at styret innkaller til ekstraordinært årsmøte for å gjennomføre valg av landsmøtedelegater.

1. **Valg av nytt styre**  Fem styremedlemmer på valg og en varaplass er ledig.

Medlemmene i valgkomiteen Bente Marie Johansen og Nader Iversen Malmin presenterte forslag til nytt styre for Samfunnsviterne i Rogaland for perioden 2022-2023.

**Vedtak:** Nytt styre ble godkjent ved akklamasjon.

Det nye styret er:

**Faste medlemmer:**

* Leder: **Torben Dyhr- Nielsen, NAV (**ikke på valg, men ny som leder - velges for 1 år)
* Nestleder: **Eva- Maria Gärtner,** Stavanger kommune (velges for 2 år)
* Styremedlem: **Arne Fredlund,** HELFO (velges for 1 år)
* Styremedlem: **Nina Marie Line,** Equinor (velges for 2 år)
* Styremedlem: **Marit Emmerhoff Haaland,** Helse Vest (velges for 2 år)
* Styremedlem: **Tamara Vasiljevic**, NAV Haugesund (velges for et år)

**Varamedlemmer:**

* Erlend Aano, Universitet i Stavanger (velges for 2 år)
* Geir Lillegraven, pensjonist (velges for 1 år)

1. **Valg av ny valgkomite**

Forslag til valgkomité for 2023:

* Hege Vigran, Stavanger kommune (velges for 1 år).
* Ellen Heber, Stavanger kommune (velges for 1 år).

**Vedtak:** Ny valgkomite ble godkjent ved akklamasjon.

Referent  
Anne-Britt Motland  
Stavanger, 10. februar 2022